


Anexa la proiectul de hotărâre nr. 26/25.06.2025





PROGRAM UNITAR DE ACȚIUNE DE
COMBATERE A VECTORILOR DIN
UAT CARCALIU PENTRU ANUL
2025













CUPRINS:


1. DOMENIUL DE APLICARE
2. SCOPUL ELABORĂRII
3. REFERINȚE NORMATIVE
4.DEFINIȚII. ABREVIERI 
       4.1. Definiții
       4.2. Abrevieri
    5. DESCRIEREA
       5.1. Generalități
       5.2. Documente utilizate, trasabilitate, modul de lucru și responsabilități
       5.2.1. Evaluarea operațională
       5.2.2. Cadrul tehnic și organizatoric al programului unitar de dezinsecție și deratizare general al UAT CARCALIU 
6. TIPURI DE OPERAȚII, LOCUL ACTIVITĂȚII, MOD DE EXECUTARE AGREAT ȘI FRECVENȚA
7. ÎNREGISTRĂRI/ ARHIVARI

1. DOMENIUL DE APLICARE
Componenta dezinsecție, dezinfecție și deratizare la obiectivele din domeniul public și domeniul privat al unității administrativ-teritoriale (D.D.D.), conform Legii nr. 101 din 2006 republicată, cu modificările și completările ulterioare, este parte integrantă a serviciului de salubrizare. 
Acest serviciu face parte din sfera serviciilor comunitare de utilități publice, conform Legii nr. 51 din 2006 republicată, cu modificările și completările ulterioare.

2. SCOPUL ELABORĂRII
Scopul elaborării programului cadru de combatere a vectorilor din UAT CARCALIU este îndeplinirea obiectivului principal de reducere și menținere a densității populațiilor de țânțari și alte insecte de interes medical, precum și a rozătoarelor sub nivelul stării de disconfort și diminuarea riscului de transmitere a unor agenți infecțioși prin acești vectori.

3. REFERINȚE NORMATIVE
a) Legea nr. 114/1996 Legea locuinței, republicată, cu modificările și completările ulterioare;
b) OG nr. 50/2000 privind măsurile de colaborare dintre Ministerul Sănătății și autoritățile administrației publice locale în aplicarea reglementărilor din domeniul sănătății publice, aprobată cu modificări și completări prin Legea nr. 642/2002;
c) Legea nr. 360/2003 privind regimul substanțelor și preparatelor chimice periculoase, republicată;
d) Legea nr. 51/2006 Legea serviciilor comunitare de utilități publice, republicată, cu modificările și completările ulterioare;
e) Legea nr. 101/2006 Legea serviciului de salubrizare a localităților, republicată, cu modificările și completările ulterioare;
f) Legea nr. 24/2007 privind reglementarea și administrarea spațiilor verzi din intravilanul localităților, republicată, cu modificările și completările ulterioare;
g) Ordinul Ministerului Sănătății nr. 119/2014 privind normele de igienă și mediul de viață al populației, cu modificările și completările ulterioare;
h) Ordinul președintelui Autorității Naționale de Reglementare pentru Serviciile Comunitare de Utilități Publice nr. 97/2025 pentru aprobarea Regulamentului-cadru al serviciului de salubrizare a localităților, cu modificările și completările ulterioare;
i) H.G. nr. 617/2014 privind stabilirea cadrului instituțional și a unor măsuri pentru punerea în aplicare a Regulamentului (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide, cu modificările și completările ulterioare;

4. DEFINIȚII. ABREVIERI
4.1. Definiții
- autoritate națională de reglementare competentă - Autoritatea Națională de Reglementare pentru Serviciile Comunitare de Utilități Publice;
- deratizare - activitatea de stârpire a rozătoarelor prin otrăvire cu substanțe chimice sau prin culturi microbiene;
- dezinfecție - activitatea de distrugere a germenilor patogeni cu substanțe specifice, în scopul eliminării surselor de contaminare;
- dezinsecție - activitatea de combatere a artropodelor în stadiul de larvă sau adult cu substanțe chimice specifice;
- licență - actul tehnic și juridic emis de A.N.R.S.C., prin care se recunoaște calitatea de operator al serviciului, precum și capacitatea și dreptul de a presta una sau mai multe activități ale acestuia;
- vector - organism (insectă, rozătoare) care răspândește un parazit, un virus sau germeni patogeni de la un animal la altul, de la om la om ori de la animale la om.

4.2. Abrevieri
D.D.D. – dezinfecție, dezinsecție, deratizare
A.N.R.S.C. - Autoritatea Națională de Reglementare pentru Serviciile Comunitare de Utilități Publice
P.F. – persoană fizică
P.J. – persoană juridică
5. DESCRIEREA
5.1. Generalități
Autoritățile administrației publice locale, instituțiile publice, operatorii economici, cetățenii cu gospodării individuale și asociațiile de proprietari/locatari au obligația de a asigura executarea tratamentelor pentru combaterea artropodelor și rozătoarelor purtătoare de maladii transmisibile și/sau generatoare de disconfort din spațiile pe care le dețin cu orice titlu.

5.2. Documente utilizate, trasabilitate, modul de lucru și responsabilități

5.2.1. Evaluare operațională
Acțiunile de combatere a vectorilor biologici se impun a fi efectuate obligatoriu atât pe spațiile domeniului public (ex: spații verzi, parcuri, rețeaua de canalizare, clădiri ale instituțiilor publice, etc.), cât și pe spațiile domeniului privat (ex: subsoluri, casa scărilor, clădirile operatorilor economici, etc.).
Toate persoanele fizice și juridice din unitatea administrativ-teritorială au obligația să asigure, în perioada de execuție a tratamentelor, accesul la obiectivele din programul unitar de acțiune aflate în administrarea/proprietatea acestora.

5.2.2. Cadrul tehnic și organizatoric al Programului cadru unitar de dezinsecție – deratizare generală al UAT Carcaliu; 
Etape de desfășurare
a) Etapa preoperațională - popularizarea acțiunii prin mijloace de mass – media.
Operatorul autorizat ANRSC informează, în scris, în prealabil, conducerea UAT CARCALIU în legătură cu perioadele de desfășurare a operațiunilor de combatere chimică a vectorilor biologici și măsurile ce trebuie a fi luate de populație în vederea prevenirii unor accidente sau intoxicații la om și animale.
În baza celor convenite cu UAT  CARCALIU  operatorul procedează la declanșarea procedurilor de informare a populației, cu minim 7 zile înainte de fiecare operațiune de D.D.D., asigurându-se că populația, pe toată perioada desfășurării Programului, va evita staționarea în zonele de acțiune a echipelor D.D.D. și va acorda o atenție sporită supravegherii copiilor și animalelor de companie, va sprijini și va respecta principiile și normele ce vizează această activitate de importanță majoră pentru sănătatea publică.
Anunțul public de informare a populației va conține minim următoarele:
1. tipul operațiunii ce urmează a se efectua;
2. perioada efectuării tratamentelor;
3. substanțele utilizate, gradul de toxicitate a acestora;
4. măsurile de protecție ce trebuie luate, în special cu referire la copii, bătrâni, bolnavi, albine, animale și păsări.
Pentru activități D.D.D. prestate de operator către beneficiari persoane fizice și juridice, sarcina informării este a operatorului.
b) Etapa operațională
Acțiunile specifice D.D.D. din Program se vor desfășura, conform prevederilor legale.
Personal calificat implicat în acțiune
Pentru efectuarea operațiunilor de combatere chimică și acoperirea integrală a teritoriului inclus în program în perioada propusă, operatorul are responsabilitatea de a utiliza numai personal calificat - D.D.D., numărul acestora fiind stabilit in funcție de amploarea acțiunii.
Personal de supraveghere și coordonare a operațiunilor
Pentru asigurarea bunei desfășurări pe toată durata a operațiunilor din cadrul programului de dezinsecție – deratizare, prevenirea unor efecte colaterale nedorite și de protecție a stării de sănătate a populației, responsabilitățile de coordonare și verificare a calității lucrărilor sunt în sarcina operatorului iar coordonarea si controlul activității operatorului precum si confirmarea documentelor de lucru pentru executarea tratamentelor de dezinsecție și deratizare prevăzute în programul unitar este în sarcina comisiei constituite din cadrul UAT CARCALIU.
Utilaje și aparate
Operatorul are responsabilitatea asigurării utilajelor și/sau aparaturii necesare activității prestate.
Produse biocide
Operatorul are responsabilitatea asigurării produselor de combatere a vectorilor biologici așa cum sunt acestea cuprinse în lista avizată de către Comisia Națională pentru Produse Biocide.
- Pentru distrugerea larvelor de țânțari din subsolurile cu colecții de apă se vor utiliza larvicide sau alte produse similare cuprinse în lista avizată de către Comisia Națională pentru Produse Biocide.
- Pentru combaterea insectelor de pe vegetația spațiului public se va utiliza ca procedeu de aplicare ceața termică, ceața rece și/sau ULV, iar ca insecticide, produse indicate pentru procedeele amintite, în concentrația indicată de producător;
- Pentru combaterea rozătoarelor (șoareci, șobolani) localizate în rețeaua de canalizare se pot utiliza momeli toxice condiționate sub formă de cuburi parafinate, iar pentru subsolurile blocurilor de locuințe boabe cerealiere/ momeli toxice condiționate sub formă de cuburi parafinate si momeli toxice sub formă de pastă.
Operatorul are obligația de a respecta cu strictețe forma, norma și modul de utilizare a substanțelor chimice și îi este interzisă comercializarea către persoane fizice a soluțiilor insecticide sau a momelilor toxice.
Echipament de protecție
Operatorul are responsabilitatea de a asigura pentru personalul de intervenție echipament de protecție specific acțiunilor/intervențiilor desfășurate, conform normelor SSM specifice.
Afiș de avertizare
Operatorul are responsabilitatea de a afișa avertizarea specifica intervenției pe care intenționează să o desfășoare și de al utiliza conform normelor specifice de avertizare a populației.
c) Etapa postoperațională
Operatorul are obligația de a executa rapel pe suprafețele unde se mai constată prezența vectorilor.
  Procesul verbal de recepție al lucrărilor se va încheia între operator și membrii comisiei constituite din cadrul UAT Carcaliu și va cuprinde în mod obligatoriu următoarele date: spații tratate, produse utilizate.

6. TIPURI DE OPERAȚII, LOCUL ACTIVITĂȚII, MOD DE EXECUTARE AGREAT, FRECVENȚĂ, RESPONSABILITATE

	
Operație

	Locul de desfășurare
al activității

	Mod executare
	Termen/frecvența executării operațiunii
	
Responsabilitate
	

	
	
	aerian
	terestru
	
	
	

	Dezinsecție




Dezinsecție




Dezinsecție










Dezinsecție
	Spațiile comune închise
ale clădirilor P.F. și P.J.
(casa scării, subsol și
alte asemenea)
	
	da
	Pentru combaterea țânțarilor se execută minimum 3 tratamente pe an și ori de câte ori este nevoie, corespunzător concentrației și tipul de substanțe insecticide ce urmează a fi utilizate
	Operator
licențiat ANRSC
	

	
	Spații deschise din
domeniul public și
privat al UAT CARCALIU
	da
	da
	Pentru combaterea țânțarilor se execută lunar, în sezonul cald, pe spații deschise prin aplicarea de tratamente multiple pentru combaterea țânțarilor adulți și a larvelor de țânțari, sau ori de câte ori este nevoie minim 10 tratamente
	Operatorul
licențiat
ANRSC
	

	
	Căminele și canalele
aferente rețelelor
tehnico-edilitare








Clădiri ale unităților
sanitare, clădiri ale
instituțiilor publice,
clădiri ale operatorilor
economici, clădiri ale
persoanelor fizice,
inclusiv apartamente
din imobile de tip
condominium, subsoluri
umede sau inundate,
depozite de deșeuri
municipal, alte
obiective identificate ca
reprezentând focare de
infestare și care pot
pune în pericol
sănătatea oamenilor și a
animalelor
	




	Da





da









	Pentru combaterea altor vectori, dezinsecția se execută:
a) trimestrial și ori de câte ori este nevoie, în spațiile închise ale operatorilor economici cu profil nealimentar, instituțiilor publice și spațiile comune închise ale clădirilor;
b)lunar și ori de câte ori este nevoie, în spațiile închise ale operatorilor economici cu profil alimentar și ale unităților sanitare;
c) numai la solicitarea persoanelor fizice din spațiile cu destinație de locuință
	Operatorul
licențiat
ANRSC



Operator
licențiat ANRSC
	

	Dezinfecție




Dezinfecție








Dezinfecție



Dezinfecție








	Depozite de deșeuri
municipale și alte
instalații de tratare sau
eliminare a deșeurilor 

Încăperi din cadrul
condominiilor prevăzute cu topogan destinate colectării deșeurilor municipale, spații special amenajate pentru colectarea deșeurilor menajare
 
Mijloace de transport în
comun 

Clădiri ale instituțiilor
publice, ale operatorilor
economici și ale
persoanelor fizice și în
locuri în care există
focare declarate care
pun în pericol sănătatea
oamenilor și animalelor
	da
	da 


da




da


da
	












Se executa la solicitarea PF si PJ  si a reprezentanților instituțiilor publice
	

	Deratizarea



	La obiectivele unde se execută dezinsecția și dezinfecția, cu excepția mijloacelor de transport
în comun
	
	
	a) pentru operatorii economici cu profil nealimentar și asociațiile de proprietari, cel puțin o dată pe semestru și ori de câte ori este nevoie pentru stingerea unui focar;
b) pentru operatorii economici cu profil alimentar, cel puțin o dată pe trimestru și ori de câte ori este nevoie
pentru stingerea unui focar, cu respectarea prevederilor legale referitoare la siguranța alimentului;
c) pentru spațiile deschise din domeniul public și privat al unității administrativ teritoriale nu mai puțin
de 3 tratamente pe an;
d) pentru persoanele fizice, la solicitarea
acestora sau ori de câte ori este nevoie pentru
stingerea unui focar.
	




Suprafețe deschise ale spațiilor aparținând domeniul public pe care se va efectua activitatea de dezinsecție, dezinfecție și deratizare la obiectivele din domeniul public și domeniul privat al unității administrative teritoriale sunt cele prevăzute în Caietul de sarcini aprobat de UAT  CARCALIU .
Vectorii supuși tratamentului sunt artropode în stadiu de larvă sau adult și rozătoare dăunătoare ( șoareci șobolani)
În funcție de dinamica evoluției pe durata sezonului cald a populațiilor de insecte vectoare și de discomfort precum și a rozătoarelor implicit eficientizarea acțiunilor, se vor institui măsuri suplimentare de combatere.

7. ÎNREGISTRĂRI / ARHIVĂRI (pentru UAT CARCALIU )
Situațiile de lucrări efectuate de operatorul autorizat ANRSC care vor cuprinde următoarele:
-tipul operațiunii ce urmează a se efectua;
- perioada efectuării tratamentelor;
- substanțele utilizate;
- anunțul public al acțiunii - D.D.D. (pentru domeniul public al UAT CARCALIU)
- proces verbal de recepție a lucrării (pentru domeniul public și privat al UAT CARCALIU). 

Inițiator proiect de hotărâre:                                                           Avizat pentru legalitate:
             Primarul comunei Carcaliu,                                          Secretarul general al comunei Carcaliu
    Grigore-Grișa PANAIT 		                              Roberto-Ilio BELOTO



